En 55-årig mand blev mandag aften anholdt og sigtet for vold mod en 77-årig.  Begge mænd er fra Frederikshavn. Den 77-årige blev væltet omkuld og sparket gentagne gange i ansigtet på et værested i byen. Gerningsmanden flygtede derefter fra stedet, men politiet fandt til sidst frem til ham, de formoder står bag det voldelige overfald. - Sagen er grov, må vi nok indrømme, lyder det fra vagtchef hos Nordjyllands Politi Per Vagn, der også fortæller, at den 55-årige nu sidder i detentionen i Frederikshavn. Nordjyllands Politi fik anmeldelsen 19.08. Den 77-årige blev hentet med en ambulance. - Han har fået skader i ansigtet, men han har det fint, lyder det fra vagtchefen. Tirsdag har politiets jurister afgjort, at der ikke var grundlag for at fremstille den 55-årige mand i grundlovsforhør emd henblik på varetægtsfængsling. Han er dog stadig sigtet for vold.

Opsummering:
Mandag aften blev en 77-årig mand væltet omkuld og sparket i ansigtet på et værested i Frederikshavn.